text: 8. ΒΑΣΙΛΙΚΟΝ ΔΙΑΤΑΓΜΑ της 2/16 Σεπτ. 1938 Περί τροποποιήσεως των από 8/4/25 και 7/7/33 Δ/των «περί εγκρίσεως επανεξαγωγής υπολειμμάτων κεράτων». Έχοντες υπ’ όψει το άρθρ. 7 παρ. 1 του Νόμ. 527, προτάσει των Ημετέρων επί των Οικονομικών και της Εθν. Οικονομίας Υπουργών και μετά σύμφωνον γνώμην υπ’ αριθ. 382/1938 του Συμβουλίου Επικρατείας, απεφασίσαμεν και διατάσσομεν: Άρθρον μόνον.-Τροποποιούντες την δευτέραν παράγραφον του άρθρου μόνου του από 8 Απρ. 1925 Δ/τος «περί απαγορεύσεως εξαγωγής οστών και κεράτων» και την προστεθείσαν δια του από 7 Ιουλ. 1933 Δ/τος «περί εγκρίσεως επανεξαγωγής υπολειμμάτων κεράτων» ορίζομεν εις 75% το ποσοστόν των δυναμένων να εξαχθώσιν υπολειμμάτων κεράτων επί των προς κατεργασίαν εκ του εξωτερικού εισαγομένων  ως και των εισαχθέντων από 1ης Ιαν. 1938. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 